გვაზავაისძენი
გვაზავაისძენი — XI საუკუნის I ნახევრის ქართველი ოქრომჭედლები. ცხოვრობდნენ და მოღვაწეობდნენ ზემო სვანეთში. მათი შესრულებული ხატები ქართული ოქრომჭედლობის მნიშვნელოვანი ძეგლებია. ასანი — მისი ნამუშევარია წმინდა გიორგის ორი მოოქრული ვერცხლის ხატი, რომლებიც ინახება სოფელ ნაკიფარში, იფარის თემში. მათში მკაფიოდ ჩანს XI საუკუნის დასაწყისის ქართული ჭედური ხელოვნების ძირითადი ტენდენცია პლასტიკურ-მოცულობითი ამოცანების წინ წამოწევა. თევდორე — მან მოჭედა იელის მაცხოვრის ეკლესიისთვის მაცხოვრის ვერცხლის ხატი, რომელიც ამჟამად დაცულია მესტიის მუზეუმში. გიორგი — მისი ნახელავია სოფელ ლანჩვანის ეკლესიისათვის დამზადებული მაცხოვრის ვერცხლის ხატი.